Veckuldīgas pilskalns

Veckuldīgas pilskalns atrodas 3,5 km uz ziemeļiem no Kuldīgas centra, Ventas kreisajā krastā. Tas ir valsts nozīmes arheoloģijas piemineklis.

 Arheoloģiskie izrakumi  
Pārbaudes izrakumos 1950. gadā gan priekšpilī, gan senpilsētā konstatēts 0,25—1,5 m dziļš kultūrslānis. Pilskalns ierīkots 15—20 m augstā zemesragā, kurš veidojies, Krāčupītei ietekot Ventā. Dienvidrietumu pusē no pārējās augstienes tas atdalīts ar grāvi un ap 100 m garu, 20 m platu un līdz 6 m augstu valni. Kalna izlīdzinātais laukums ir noapaļotas kvadrāta formas, ap 100 x 100 m liels. Tajā konstatēts līdz 1,6 m dziļš kultūrslānis. Uz dienvidrietumiem no laukuma starp Ventu un Krāčupīti atradusies aptuveni hektāru liela priekšpils, kura rietumu daļā bijusi norobežota ar ap 40 m garu, tagad aizaugušu grāvi. Aiz tā aptuveni 9,5 ha lielā platībā bija izvietojusies senpilsēta.

 Vēsture 
Šī kuršu senpilsēta pastāvējusi vēl līdz 1355. gadam, kad tai ierādīta jauna teritorija tuvāk 13. gadsimta vidū celtajai Kuldīgas mūra pilij. Pēc dažu pētnieku domām, šeit bijis gan kuršu zemes Bandavas centrs, gan 1230. gadā minētā kuršu karaļa Lamekina rezidence.

 Foto galerija 

 Atsauces 

 Ārējās saites 

 Veckuldīgas pilskalns

V
Kategorija:Pilskalni Kurzemē